

**JAVNI POZIV za financiranje programa,**

 **projekata, aktivnosti i manifestacija**

**koje provode udruge, sredstvima**

**iz Proračuna Općine Kršan za 2023.**

**UPUTE ZA PRIJAVITELJE**

**Datum objave natječaja:**

**27. siječanja 2023.**

**Rok za dostavu prijava:**

**6. ožujka 2023.**

**CILJEVI JAVNOG POZIVA I PRIORITETI ZA DODJELU SREDSTAVA**

 **Opći cilj** Javnog poziva je, sufinanciranje projekata i programa ustanova, udruga i drugih organizacija, i time povećati njihovo učinkovito djelovanje od interesa za opće dobro.

 **Specifični cilj** Javnog poziva ovisi od područja djelatnosti pojedinog programa, projekta, aktivnosti i manifestacija, koje mogu biti sportske, kulturne, zabavne, socijalne, humanitarne, gastronomske i ostale, sve u cilju podizanja razine kvalitete življenja u Općini Kršan, kroz poticanje aktivnog građanstva i korištenje lokalnih potencijala.

**Prioriteti za dodjelu sredstava na području Općine Kršan:**

* primjena mjera koje se poduzimaju radi zaštite životnog standarda i zbrinjavanja socijalno ugroženih osoba, briga za osobe treće životne dobi, kao i djelovanje radi prevencije poremećaja u ponašanja i bolesti ovisnosti kod mladih,
* uključivanje što većeg broja djece i mladih u organizirane oblike sportskih aktivnosti, kao i poticanje rekreacije i ostalih aktivnosti za očuvanje zdravlja i postizanje boljih psihofizičkih sposobnosti mještana,
* promicanja kulturnih vrijednosti i omogućavanja kulturnog ozračja u cilju poticanja umjetničkog i kulturnog stvaralaštva,

**PLANIRANI IZNOSI I UKUPNA VRIJEDNOST JAVNOG POZIVA**

|  |  |  |  |  |  |
| --- | --- | --- | --- | --- | --- |
| Redni broj | Naziv upravnog odjela | Naziv i oznaka aktivnosti u posebnom dijelu Proračuna Općine Kršan | Ukupna vrijednost natječaja | Okvirni broj planiranih ugovora | Razdoblje na koje se odnosi financijska podrška |
| Naziv aktivnosti | Oznaka aktivnosti |
| 1. | Jedinstveni upravni odjel | Djelatnost sportskih klubova | A900001 | 81.000,00 | 19 | 01.01.-31.12.2022. |
| 2. | Jedinstveni upravni odjel | Tekuće donacije osobama s invaliditetom | A101007 | 3.400,00 | 7 | 01.01.-31.12.2022. |
| 3. | Jedinstveni upravni odjel | Humanitarne organizacije | A101005 | 5.400,00 | 8 | 01.01.-31.12.2022. |
| 4. | Jedinstveni upravni odjel | Tekuće donacije za poljoprivredu | A130008 | 2.660,00 | 5 | 01.01.-31.12.2022. |
| 5. | Jedinstveni upravni odjel | Ostale tekuće donacije za poticanje turizma | A140002 | 3.400,00 | 3 | 01.01.-31.12.2022. |
| 6. | Jedinstveni upravni odjel | Tekuće donacije udrugama i ostalim neprofitnim organizacijama | A160001 | 7.000,00 | 7 | 01.01.-31.12.2022. |
| Ukupni planirani iznos | 102.806,00 | 49 |   |

 Za financiranje projekata u okviru ovog Javnog poziva, raspoloživ je iznos od 102.806,00 €.

 Najmanji iznos financijskih sredstava koji se može prijaviti i ugovoriti je 67,00 €, a najveći iznos je 33.200,00 €.

 Projekti se mogu financirati u iznosu ukupnih prihvatljivih troškova projekta, pri čemu potencijalni prijavitelji mogu osigurati sufinanciranje i iz drugih ili vlastitih sredstva.

**FORMALNI UVJETI JAVNOG POZIVA**

**PRIHVATLJIVI PRIJAVITELJI**

 Prihvatljivi prijavitelji mogu biti pravne ili fizičke osobe koje su registrirane na području Općine Kršan ili obavljaju djelatnost na području Općine Kršan, uz uvjet da:

* su upisani u odgovarajući Registar, odnosno da su registrirani kao udruge, zaklade, ustanove ili druge pravne osobe čija temeljna svrha nije stjecanje dobiti, te da su se svojim statutom opredijelili za obavljanje djelatnosti i aktivnosti kojima promiču uvjerenja i ciljeve koji nisu u suprotnosti s Ustavom i zakonom,
* su uredno ispunili obveze iz svih prethodno sklopljenih ugovora o financiranju iz proračuna Općine Kršan i drugih javnih izvora, te da nemaju dugovanja s osnove plaćanja doprinosa i poreza, kao i drugih davanja prema državnom proračunu i proračunu Općine Kršan,
* imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima, kao i prikladan način javnog objavljivanja programskog i financijskog izvješća o radu za proteklu godinu,
* se protiv udruge, odnosno osobe ovlaštene za zastupanje ne vodi kazneni postupak i nije pravomoćno osuđena za prekršaje ili kaznena djela definirana Uredbom
* imaju zadovoljavajuće organizacijske kapacitete i ljudske resurse za provedbu programa ili projekta, programa javnih potreba, javnih ovlasti, odnosno pružanje socijalnih usluga.

**PRIHVATLJIVI PROJEKTI I PROGRAMI**

 Program, projekt, aktivnost ili manifestacija, koja se prijavi na Javni poziv Općine Kršan, mora biti pozitivno ocijenjena te da doprinosi zadovoljenju javnih potreba na tom području, odnosno da zadovoljava uvjete iz Odluke o kriterijima, mjerilima i načinu financiranja javnih potreba sredstvima iz Proračuna Općine Kršan.

 Svaka udruga može prijaviti i ugovoriti jedan program, projekt, aktivnost ili manifestaciju u okviru ovog Natječaja, na razdoblje provedbe u vremenu od 1. siječnja 2023. do 31. prosinca 2023.

 Prihvatljivo razdoblje provođenja aktivnosti je kalendarska godina za koju se raspisuje Javni poziv.

***PRIHVATLJIVI TROŠKOVI U PROVEDBI PROJEKATA I PROGRAMA***

 Sredstvima ovog Javnog poziva mogu se financirati samo stvarni i prihvatljivi troškovi, nastali u vremenskom razdoblju naznačenom u ovim Uputama.

 Prilikom procjene projekta ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

 Izravni prihvatljivi troškovi su troškovi koji su neposredno vezani uz provedbu aktivnosti kao što su naknade vanjskim suradnicima, tiskani materijal, nabava opreme, putni troškovi, troškovi smještaja, kao i naknade članovima udruga, i ostali troškovi neophodni za potrebe obavljanja aktivnosti.

 Neizravni prihvatljivi troškovi su troškovi režija, najam prostora, usluga knjigovodstvenog servisa, bankovni troškovi, poštanski troškovi te troškovi uredskog materijala i drugi troškovi koji nisu izravno povezani sa aktivnostima udruge, ali su neophodni za djelovanje udruge.

***NEPRIHVATLJIVI TROŠKOVI***

 Neprihvatljivi troškovi su oni troškovi koje prijavitelj može imati u provedbi, aktivnosti, ali se ne mogu sufinancirati sredstvima ovog Javnog poziva, kao što su pretjerani i nerazboriti troškovi i troškovi koji nemaju vjerodostojnu i potpunu financijsku dokumentaciju (npr. kapitalna ulaganja, ulaganja u komunalnu infrastrukturu, dugovi i stavke za pokrivanje gubitaka ili dugova, dospjele kamate, troškovi reprezentacije, hrane i alkoholnih pića, stavke koje se već financiraju iz javnih izvora, kupovina zemljišta ili građevina, gubici na tečajnim razlikama, zajmovi trećim stranama sl.).

**KAKO SE PRIJAVITI**

 Podnositelji prijave – udruge, svoje programe/projekte prijavljuju isključivo na propisanim obrascima, a natječajnu dokumentaciju mogu preuzeti u Pisarnici Općine Kršan u uredovno vrijeme ili sa službene web stranice Općine Kršan [www.krsan.hr](http://www.krsan.hr).

Obrasci za prijavu su.**:**

* **Obrazac opisa programa ili projekta (4-1. Obrazac opisa prijave 2023.)**
* **Obrazac proračuna programa ili projekta** **(4-2. Obrazac proračuna prijave 2023)**
* **Obrazac DVO-FIN – Izjava o nepostojanju dvostrukog financiranja.**
* **Obrazac Izjava o ukupnom broju članova udruge, broju članova udruge s područja Općine Kršan te drugih jedinica lokalne samouprave (4-3. Izjava o broju članova udruge 2023.)**

Uz navedene obrasce potrebno je dostaviti:

* **Dokaz o registraciji udruge (izvadak iz registra neprofitnih organizacija ili adresu elektroničke baze podataka),**
* **Dokaz o upisu u registar neprofitnih organizacija pri Ministarstvu financija (izvadak iz registra ili adresa elektroničke baze podataka),**
* **Godišnje financijsko izvješće o poslovanju Udruge za 2022. i dokaz o uredno predanom izvješću ovjeren od strane FINA-e (za one koji su u 2022. koristili sredstva iz Proračuna Općine Kršan),**
* Zapisnik sa sjednice Skupštine udruge na kojoj je usvojen Financijski plan za 2023.,
* Uvjerenje nadležnog suda, ne starije od šest mjeseci, da se ne vodi kazneni postupak protiv osobe ovlaštene za zastupanje udruge,
* Potvrdu Ministarstva financija – Porezne uprave o urednom ispunjavanju obveze plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunima jedinica lokalne samouprave (ne starija od 30 dana)

 Prijave koje ne budu predane s potpunim podacima, koje se ne dostave u navedenom roku, nisu dostavljene na odgovarajućim obrascima, odnosno ne udovolje navedenim uvjetima neće se razmatrati niti uvrstiti u Program javnih potreba Općine Kršan za 2023.

**GDJE POSLATI PRIJAVU?**

Prijave se mogu poslati:

* putem e-pošte na: **potpore@krsan.hr,** ili
* predati osobno u pisarnicu Jedinstvenog upravnog odjela svakim radnim danom u redovno radno vrijeme na adresi Općina Kršan, Blaškovići 12, 52232 Kršan, sa naznakom „**JAVNI POZIV za financiranje programa, projekata, aktivnosti i manifestacija koje provode udruge, sredstvima iz Proračuna Općine Kršan za 2023.**– **ne otvarati“,** ili
* poslati preporučenom poštom na adresu Općina Kršan, Blaškovići 12, 52232 Kršan, sa naznakom „**JAVNI POZIV za financiranje programa, projekata, aktivnosti i manifestacija koje provode udruge, sredstvima iz Proračuna Općine Kršan za 2023.** – **ne otvarati“**

**ROK ZA SLANJE PRIJAVA**

 Rok za prijavu na Javni poziv je **6. ožujka 2023.**

Prijava je dostavljena u roku ako je na prijamnom žigu razvidno da je zaprimljena u pošti / e-pošti na dan koji je naznačen kao rok za prijavu na Javni poziv. U slučaju da je prijava dostavljena osobno u pisarnicu, na omotnici će biti upisan datum predaje prijave.

Sve prijave poslane izvan roka neće biti uzete u razmatranje.

**KOME SE OBRATITI UKOLIKO IMATE PITANJA?**

 Sva pitanja vezana uz Javni poziv mogu se postaviti slanjem upita na adresu elektronske pošte potpore@krsan.hr .

 U svrhu osiguranja ravnopravnosti svih potencijalnih prijavitelja, Općina Kršan ne može davati prethodna mišljenja o prihvatljivosti prijavitelja ili troškova navedenih u prijavi.

**PROCJENA PRIJAVA I DONOŠENJE ODLUKE O DODJELI SREDSTAVA**

 Sve pristigle i zaprimljene prijave razmatra Povjerenstvo za ocjenjivanje.

 Povjerenstvo za ocjenjivanje razmatra i ocjenjuje prijave koje su ispunile formalne uvjete natječaja, sukladno kriterijima koji su propisani Odlukom o kriterijima, mjerilima i načinu financiranja javnih potreba sredstvima iz Proračuna Općine Kršan, i to na način da se upisuju bodovi u obrazac za procjenu.

Također, nadležno Povjerenstvo može zatražiti i pojašnjenje dokumentacije.

 Po završenom postupku ocjenjivanja Povjerenstvo za ocjenjivanje predlaže Općinskom načelniku Općine Kršan raspodjelu potpora za Programe javnih potreba na području Općine Kršan za 2023.

 Po donošenju odluke rezultati Poziva javno se objavljuju na internetskim stranicama Općine Kršan.

 Predlagatelji koji nisu udovoljili propisanim uvjetima Javnog poziva, kao i oni čiji programi neće biti uvršteni u Program javnih potreba u području ostalih socijalnih usluga Općine Kršan za 2023., o tome će primiti odgovarajuću obavijest te mogu u roku od 8 dana od primitka obavijesti o rezultatima odabira, podnijeti prigovor Općini Kršan u pisanom obliku, a na zahtjev i izvršiti uviđaj u ocjenu same prijave.

 S predlagateljima koji su udovoljili propisanim natječajnim uvjetima i ostvarili potporu, sklopit će se ugovor o financiranju programa ili projekata najkasnije 30 dana od dana donošenja odluke o financiranju.

**POPIS NATJEČAJNE DOKUMENTACIJE**

* Obrazac opisa programa ili projekta (**4-1. Obrazac opisa prijave 2023.),**
* Obrazac proračuna programa ili projekta **(4-2. Obrazac proračuna prijave 2023.),**
* Izjava o ukupnom broju članova udruge, broju članova udruge s područja Općine Kršan te drugih jedinica lokalne samouprave (4-3. Izjava o broju članova udruge 2023.),
* Dokaz o registraciji udruge (izvadak iz registra ili adresu elektroničke baze podataka)
* Dokaz o upisu u registar neprofitnih organizacija pri Ministarstvu financija (izvadak iz registra ili adresa elektroničke baze podataka),
* Zapisnik sa sjednice Skupštine udruge na kojoj je usvojen financijski plan za 2023.,
* Uvjerenje nadležnog suda, ne starije od šest mjeseci, da se ne vodi kazneni postupak protiv osobe ovlaštene za zastupanje udruge,
* Potvrda Ministarstva financija – Porezne uprave o urednom ispunjavanju obveze plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunima jedinica lokalne samouprave (ne starija od 30 dana),
* Obrazac DVO-FIN – Izjava o nepostojanju dvostrukog financiranja,
* Popis priloga koje je potrebno priložiti uz prijavu.

Neobavezni dijelovi prijave su izvodi iz novinskih članaka, publikacija, fotografije, nagrade i sl., kao dokaz dosadašnjih aktivnosti i realiziranih sličnih projekata ili manifestacija.

 Obrasci se mogu preuzeti sa službene stranice Općine Kršan [www.krsan.hr](http://www.krsan.hr)

 Na sva pitanja koja nisu uređena ovim Uputama primjenjuju se odredbe Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15 i 37/21) .

**PRAĆENJE PROVEDBE ODOBRENIH I FINANCIRANIH PROGRAMA/PROJEKATA/AKTIVNOSTI/MANIFESTACIJA I VREDNOVANJE PROVEDENOG JAVNOG POZIVA**

Nadležni odjel će u suradnji s korisnikom financiranja, radi poštivanja načela transparentnosti korištenja proračunskih sredstava i mjerenja vrijednosti rezultata i učinaka realiziranih programa/projekata/manifestacija u odnosu na uložena sredstva, pratiti provedbu financiranih programa/projekata/manifestacija, sukladno važećim propisima.

Postupcima praćenja razvijat će se partnerski odnos između Općine i korisnika sredstava, odnosno provoditelja programa/projekata/manifestacija, te će Općina, na temelju praćenja i vrednovanja rezultata pojedinačnih programa/projekata/aktivnosti/manifestacija, radi utvrđivanja učinkovitosti ulaganja i razine promjena koje su se u lokalnoj zajednici odnosno u društvu dogodile, zahvaljujući dodjeli potpore, vrednovati rezultate i učinke cjelokupnog javnog poziva i planirati buduće aktivnosti u pojedinom prioritetnom području financiranja.

Praćenje će se provoditi pregledom opisnih i financijskih izvještaja korisnika sredstava (Obrasci: 9-1. Obrazac opisnog izvještaja Udruge i 9-2. Obrazac financijskog izvještaja Udruge.)

Izvještaje je korisnik sredstava dužan dostaviti u roku od 3 mjeseca od dana završetka programa/projekta/aktivnosti/manifestacija za koje su odobrena sredstva. Uz opisni izvještaj mogu se dostaviti i popratni materijali kao što su isječci iz novina, video zapisi, fotografije i dr.

Prilikom podnošenja financijskog izvještaja, obvezno se dostavljaju i dokazi o nastanku troška podmirenog iz sredstava Općine (preslike računa, ugovori o djelu ili ugovori o autorskom honoraru s obračunima), dokazi o njihovu plaćanju (preslike naloga o prijenosu ili izvoda sa žiro računa), te eventualno druga dokumentacija temeljem poziva nadležnog odjela Općine.

Kriteriji za procjenu prijavljenih programa/projekata/aktivnosti/manifestacija utvrđeni su bodovnim kriterijem danim u obrascima 6.1. OBRAZAC ZA PROCJENU KVALITETE PRIJAVE – SPORTSKE UDRUGE 2023. i 6.2. OBRAZAC ZA PROCJENU KVALITETE PRIJAVE – UDRUGE 2023.

*Općina Kršan, kao voditelj obrade osobnih podataka, će s osobnim podacima fizičkih osoba (osobe ovlaštene za zastupanje udruga i drugih neprofitnih organizacija, voditelji projekata, fizičke osobe – partneri i dr.) postupati sukladno Općoj uredbi (EU) 2016/679 o zaštiti pojedinaca u vezi s obradom osobnih podataka i slobodnom kretanju takvih podataka, nacionalnom zakonu Republike Hrvatske temeljenom na predmetnoj Uredbi uz primjenu odgovarajućih tehničkih i sigurnosnih mjera zaštite osobnih podataka od neovlaštenog pristupa, zlouporabe, otkrivanja, gubitka ili uništenja. Općina Kršan čuva povjerljivost osobnih podataka samo onim zaposlenicima kojima su isti potrebni radi provedbe poslovnih aktivnosti, a trećim osobama u slučajevima koji su izričito propisani zakonom, uključivši izvršitelje obrade u pojedinim procesima obrade, uz primjenu svih tehničkih i organizacijskih mjera zaštite podataka.*

*Prijavitelji dostavom svojih osobnih podataka  Općini Kršan daju privolu za obradu osobnih podataka.*